Pályázati felhívás

Zalakaros Város Önkormányzata nyilvános pályázatot hirdet a Zalakaros, Fő u. 6/B. szám alatti 1058/2 hrsz-ú ingatlanon lévő volt háziorvosi rendelő - kötött célú – egészségügyi, szépségápolás szolgáltatás célú üzemeltetésére az alábbiak szerint:
1.) A pályázat tárgya:
Zalakaros, Fő u. 6/B. szám alatti 1058/2 hrsz-ú ingatlanon lévő volt háziorvosi rendelő bérbeadása.

2.) Pályázati ajánlat:

A pályázati ajánlatnak tartalmaznia kell:

a) A pályázó nevét, címét,
b) Az elvárt üzemeltetési tervet az alábbi feltételekkel:
Üzemeltetési feltételek:
- A bérlemény üzemeltetése 1 évre szól, melynek tervezett kezdete: 2022. június 01. A bérleti szerződés időtartama meghosszabbítható. A bérleti szerződés megszűnik, ha a szerződő felek a szerződést közös megegyezéssel megszüntetik (kezdeményezni a másik félhez 2 hónappal a tervezett felmondás előtti írásbeli szándéknyilatkozattal lehet), a bérlemény megsemmisül, az arra jogosult felmond, a nem természetes személy bérlő jogutód nélkül megszűnik. 
- Kizárólag egészségügyi szolgáltatás célú tevékenység végezhető a bérleményben. 
- Bérbeadó ellenkező esetben a bérleti szerződést azonnali hatállyal felmondhatja.

- A Bérlő az ingatlanrészt további bérletbe nem adhatja, gazdasági társaságba apportként nem viheti be, nem terhelheti meg, tilos jelen szerződésben nem foglalt további más célú hasznosítása is.
- A Bérlő tudomásul veszi, hogy a Bérbeadó az ingatlant megtekintett állapotban adja át, azon mindennemű karbantartási munka a Bérlő feladata.
- A bérlemény üzemeltetéséhez szükséges hatósági engedélyek beszerzése a Bérlő feladata, melyben a Bérbeadó együttműködni köteles.
- A bérlemény használata során a Bérlő köteles a vonatkozó munka-, tűzvédelmi és vagyonbiztonsági illetve környezetvédelmi jogszabályi előírásokat betartani és betartását ellenőrizni.
- Az épület biztosítása a Bérbeadó kötelessége, míg a bérleményben lévő a Bérlő tulajdonát képező tárgyak vagyonbiztosítása, valamint a felelősségbiztosítás a Bérlő feladata.
- A Bérlő a bérlemény üzemeltetésének – Bérbeadó hozzájárulásával történő – szüneteltetése esetén is köteles bérleti díjat fizetni és a költségeket viselni.
- A Bérlő a bérlemény közüzemi szolgáltatásainak szerződését - a bérlemény átadását követő közműmérők leolvasása után – köteles saját nevére átíratni és ezt követően a közüzemi számlák határidőre történő kiegyenlítéséről gondoskodni.
3.) Jogi feltételek:

- az ingatlan az ingatlan nyilvántartás alapján per-, teher- és igénymentes. 
- pályázati ajánlatnak tartalmaznia kell az ajánlattevő részletes nyilatkozatát, így különösen: 
a / a pályázati felhívás feltételeinek elfogadására,
b/ az ellenszolgáltatás teljesítésére vonatkozó kötelezettség vállalásra.

c/ igazolás 

· arról, hogy a pályázó szerepel a köztartozásmentes adózói adatbázisban/NAV igazolás, illetve igazolás arról, hogy a pályázónak nincs helyi adó és gépjárműadó tartozása,
· nem áll csőd, végelszámolási, felszámolási eljárás alatt – ez kizáró ok,
· természetes személyek érvényes személyi igazolvány hiteles másolatát kötelesek csatolni.
 - a pályáztatás tárgyát képező bérlemény megállapított legalacsonyabb bérleti díja 
bérlemény ………..,- Ft + Áfa / hó összeg, mely a közüzemi díjakat nem tartalmazza
- a pályázatot az, az ajánlattevő nyeri meg, akinek

· az ajánlata megfelel a pályázati kiírás tartalmi feltételeinek, (üzemeltetési, jogi és egyéb feltételeknek), továbbá 

· aki a bérleti díj tekintetében a legkedvezőbb ajánlatot adja, 

· a bérleti díj a képviselőtestület által meghatározott induló összegnél alacsonyabb nem lehet.
A pályázatot elnyert ajánlattevővel az ajánlat elfogadásától számított 5 napon belül szerződést kell kötni. A szerződéskötési határidőnek a pályázatot elnyerő részéről történő elmulasztása esetén a szerződést a következő legjobbnak ítélt ajánlattevővel lehet megkötni, amennyiben ez az ajánlat is megfelel a pályázati kiírás feltételeinek. Ha a szerződés ebben az esetben sem jön létre, a bérlemény tekintetében új pályázatot kell kiírni. 
4.) Egyéb kikötések:

Zalakaros Város Önkormányzata a pályázati kiírást az ajánlatok benyújtására meghatározott időpontig indokolás nélkül visszavonhatja.

5.) Pályázat benyújtása:
A pályázatokat ”Háziorvosi rendelő bérbeadása” jeligére zárt borítékban Zalakarosi Közös Önkormányzati Hivatal titkársága (8749 Zalakaros, Gyógyfürdő tér 1, 101 szoba - Telefon: 93/ 340-100) kell eljuttatni.
Pályázat beadási határideje: 2022. május 11. 10.00 óra
Pályázat bontásának időpontja: 2022. május 11. 10.00 óra
Pályázat bontásának helye: Zalakarosi Közös Önkormányzati Hivatal 8749 Zalakaros, Gyógyfürdő tér. 1. I. emeleti Tanácskozó terme.
A Pályázat akkor minősül határidőre benyújtottnak, ha az ajánlattételi határidő lejártáig a megadott címre beérkezik. A pályázaton részt vehet minden jogi- és természetes személy. Az ajánlatok felbontásánál az ajánlattevők, valamint az általuk meghívott személyek lehetnek jelen. 
6.) A pályázati ajánlatok érvénytelensége:
Az ajánlatok bontását követően megállapításra kerül, hogy mely ajánlatok érvényesek és melyek érvénytelenek. A pályázati tárgyaláson csak az az ajánlattevő vehet részt, akinek ajánlatát az ajánlattevő nem minősítette érvénytelennek. 
Érvénytelen az ajánlat, ha:
a.) az ajánlatot a benyújtásra meghatározott határidő eltelte után nyújtották be,

b.) a bánatpénzt az ajánlattevő nem bocsátotta a kiíró rendelkezésére, vagy annak befizetését nem igazolta,

c.) az ajánlat nem felel meg a pályázati kiírás alaki és tartalmi feltételeinek, (üzemeltetési, jogi feltételeknek)

d.) az ajánlati felhívásban meghatározott mellékleteket nem tartalmazza.

e.) olyan ajánlattevő nyújtotta be, amelyik nem jogosult részt venni a pályázaton.
A pályázati felhívásnak nem megfelelő, hiányos pályázat esetén a pályázót a pályázat benyújtását követő 5 napon belül a kiíró hiánypótlásra szólítja fel. Hiánypótlásra csak egyszer, a felszólítás kézhezvételétől számított 5 napon belül van lehetőség. A pályázatbefogadás időpontjának a pályázati felhívásnak hiánytalanul megfelelő pályázat - hiánypótlási felhívás esetén a teljes körű hiánypótlás - beérkezésének időpontját kell tekinteni.
7.) Pályázat elbírálása:

A kapott érvényes ajánlatokat Zalakaros Város Önkormányzata Képviselőtestülete bírálja el.
Az elbírálás helye: 8749 Zalakaros, Gyógyfürdő tér 1. I. emelet tanácskozó terme

Az elbírálás várható időpontja: Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendeletének 26.§-a alapján kerül meghatározásra, - legkésőbb 2022.05.19.
A pályázat eredményhirdetése a pályázati tárgyalások befejezésével (amennyiben szükséges) egyidejűleg történik. 

A pályázat kiírója fenntartja magának azt a jogot, hogy a pályázatot indokolás nélkül eredménytelennek nyilvánítsa.

Az ajánlattevők az ajánlatukhoz az elbírálástól számított 60 napig kötve vannak. A győztes pályázó az eredményhirdetéstől számított 60 napon belül köteles megkötni a bérleti és üzemeltetési szerződést. A szerződést az önkormányzat nevében eljáró ügyvéd készíti el.
9.)A bérleti díj fizetése: 

A szerződés teljesítésének biztosítására a Bérbeadó 2 havi bérleti díjnak megfelelő opciós díjat (kauciót) határoz meg, amelyet a szerződéskötéskor a Zalakaros Város Önkormányzat letéti számlájára kell utalni. A kaució a tartós nemfizetés esetét biztosítja. A kaució összege a bérleti szerződés megszűnésekor visszajár.
A pályázati felhívás a www.zalakaros.hu weboldalon, illetve a Zalakaros Város Közös Önkormányzati Hivatal (8749 Zalakaros, Gyógyfürdő tér 1.) hirdetőtábláján megtekinthető. 

Az önkormányzat fenntartja magának a jogot, hogy a pályázatot eredménytelenné nyilvánítja vagy a pályázati határidő lejárta előtt azt indokolás nélkül visszavonhatja. 

Zalakaros, 2022. április 28.
Meghirdetve: 2022. április 28.

